Nafarroako Parlamentuko Mahaiak, 2022ko martxoaren 7an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea gazteentzako etxebizitzen alorreko politikari buruz Ángel Ansa Echegaray jaunak aurkezturiko interpelazioa.

**2.** Interpelazio hori Osoko Bilkuran izapidetzea.

**3.** Nafarroako Parlamentuko Aldizkari Ofizialean argitara dadin agintzea.

Iruñean, 2022ko martxoaren 7an

Lehendakaria: Unai Hualde Iglesias

INTERPELAZIOAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikita dagoen Ángel Ansa Echegaray jaunak, Legebiltzarreko Erregelamenduko 184. artikuluan xedatuaren babesean, gazteentzako etxebizitzei buruzko interpelazio hau aurkezten dio Nafarroako Gobernuari, Osoko Bilkuran eztabaidatzeko.

Nafarroako gazteek emantzipatzeko benetako zailtasunak aurkitzen dituzte. Halatan, interesgarria da jakitea zer neurri abiaraziko duen Gobernuak gai horren inguruko gaurko egoera aztertzeko eta identifikatzeko, eta hura hobetuko duten ekintzak planteatzeko.

Iruñean, 2022ko martxoaren 1ean

Foru parlamentaria: Ángel Ansa Echegaray